SET ปิดเช้าดิ่งหนัก 62 จุด วิตกโควิด-19ฉุดเศรษฐกิจทรุด หลังเฟดหั่นดบ.ฉุกเฉินเหลือ 0%
SET ปิดเช้าดิ่งหนัก 62 จุด วิตกโควิด-19ฉุดเศรษฐกิจทรุด หลังเฟดหั่นดบ.ฉุกเฉินเหลือ 0% โดยดัชนีช่วงเช้าปิดที่ระดับ 1,066.74 จุด ลดลง 62.17 จุด หรือ 5.51% มูลค่าการซื้อขาย 3.48 หมื่นล้านบาท
16 มี.ค. 2563

ผู้สื่อข่าวรายงานว่า ดัชนีช่วงเช้าปิดที่ระดับ 1,066.74 จุด ลดลง 62.17 จุด หรือ 5.51% มูลค่าการซื้อขาย 3.48 หมื่นล้านบาท
10 หุ้นกดดัชนีเช้านี้

ด้าน นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส เปิดเผยว่า ตลาดหุ้นไทยเช้านี้ปรับตัวลงในทิศทางเดียวกับตลาดต่างประเทศ โดยตลาดหุ้นในภูมิภาคเอเชียเช้านี้ต่างติดลบกัน เช่นเดียวกับดาวโจนส์ฟิวเจอร์สที่ปรับตัวลงมา ตอบรับปัจจัยลบจากที่ธนาคารกลางสหรัฐ (เฟด) ได้ปรับลดอัตราดอกเบี้ยฉุกเฉินลงมาเหลือ 0.00-0.25% แสดงให้เห็นว่าเศรษฐกิจสหรัฐฯได้รับผลกระทบรุนแรงจากการแพร่ระบาดของเชื้อไวรัสโควิด-19
ส่วนบ้านเราก็มีความกังวลจำนวนผู้ติดเชื้อไวรัสโควิด-19 ที่พุ่งขึ้น ซึ่งบ่ายนี้ก็ต้องติดตามการแถลงของกระทรวงสาธารณสุขว่า จำนวนผู้ติดเชื้อไวรัสโควิด-19 จะเพิ่มขึ้นอีกกี่คน ซึ่งสร้างแรงกดดันให้กับการลงทุน
สำหรับแนวโน้มการลงทุนในช่วงบ่ายนี้ นายวีระวัฒน์ กล่าวว่า ตลาดฯคงจะติดลบต่อไป โดยมีแนวรับ 1,050-1,060 จุด ส่วนแนวต้าน 1,100 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
CPALL     มูลค่าการซื้อขาย  3,330.18 ล้านบาท  ปิดที่   60.00 บาท ลดลง   1.75 บาท
BAM       มูลค่าการซื้อขาย  2,919.98 ล้านบาท  ปิดที่   16.90 บาท ลดลง   1.20 บาท
PTT       มูลค่าการซื้อขาย  2,229.29 ล้านบาท  ปิดที่   27.00 บาท ลดลง   1.00 บาท
AOT       มูลค่าการซื้อขาย  1,775.60 ล้านบาท  ปิดที่   51.50 บาท ลดลง   5.00 บาท
CPF       มูลค่าการซื้อขาย  1,463.75 ล้านบาท  ปิดที่   21.50 บาท ลดลง   0.50 บาท